‘ริฮานน่า’ พบ ‘มาครง’ กระตุ้นระดมทุนการศึกษา ช่วยเด็กให้ได้เรียนทั่วโลก
 ประธานาธิบดีเอ็มมานูเอล มาครงเปิดทำเนียบต้อนรับนักร้องดัง ริฮานน่า เพื่อร่วมเจรจาหารือในการระดมทุนทางการศึกษา การเจรจาครั้งนี้มีขึ้นหลังจากเดือนมิถุนายนที่ผ่านมา ริฮานน่าทวีตถามมาครงว่าสนใจช่วยระดมทุนการศึกษาหรือไม่ โดยเธอเคยเข้าพบผู้นำหลายประเทศเพื่อปรึกษาในประเด็นเดียวกันนี้มาแล้วPhoto: CHRISTOPHE ARCHAMBAULT/AFP เมื่อวานที่ผ่านมา เจ้าของเพลงดัง Umbrella ได้แถลงต่อสื่อมวลชนหน้าทำเนียบประธานาธิบดีฝรั่งเศสหลังการพบปะว่า เรามุ่งเน้นความสนใจต่อประเด็นการศึกษาทั่วทุกมุมโลก และเราจะประกาศข่าวใหญ่ในเดือนกันยายนที่จะถึงนี้ พร้อมยังทวีตขอบคุณผู้นำฝรั่งเศสและสุภาพสตรีหมายเลขหนึ่งที่ให้ความสนับสนุนต่อการศึกษา ขณะที่มาครงทวีตว่า ตนเองจะร่วมมือในการแก้ไขปัญหาที่เด็กกว่า 264 ล้านคนทั่วโลกต้องหยุดเรียนPhoto: CHRISTOPHE ARCHAMBAULT/AFP องค์กรความร่วมมือการศึกษาโลก (Global Partnership for Education) อยู่ระหว่างดำเนินโครงการ Replenishment 2020 ที่ตั้งเป้าระดมทุน 2 พันล้านเหรียญ (ประมาณ 7 หมื่นล้านบาท) เงินจากโครงการนี้จะถูกใช้เพื่อสนับสนุนการศึกษาในประเทศรายได้ต่ำ 89 ประเทศทั่วโลก สำหรับช่วยกระตุ้นให้นักเรียนและเด็กในวัยเรียนนับ 870 ล้านคน และเด็กที่ไม่ได้รับการศึกษา 78 เปอร์เซ็นต์ในโลกที่อาศัยอยู่ในพื้นที่ดังกล่าวได้รับการศึกษา หากไม่ดำเนินการในทันที คนรุ่นใหม่กว่าครึ่งจะไม่สามารถเข้ามารับมือเศรษฐกิจในอนาคตได้ จูเลีย กิลลาร์ด (Julia Gillard) ประธานกรรมการ Global Partnership for Education กล่าวCover Photo:Emmanuel Macron/Twitterอ้างอิง:
ประธานาธิบดีเอ็มมานูเอล มาครง เปิดทำเนียบต้อนรับนักร้องดัง ริฮานน่า เพื่อร่วมเจรจาหารือในการระดมทุนทางการศึกษาองค์กรความร่วมมือการศึกษาโลก (Global Partnership for Education) อยู่ระหว่างดำเนินโครงการ Replenishment 2020 ที่ตั้งเป้าระดมทุน 2 พันล้านเหรียญ เพื่อสนับสนุนการศึกษาในประเทศรายได้ต่ำ 89 ประเทศทั่วโลก